**PASVALIO RAJONO SAVIVALDYBĖS KULTŪROS TARYBOS**

**POSĖDŽIO PROTOKOLAS**

**2024-01-15 Nr. TK-1**

**Pasvalys**

Posėdis vyko 2024 m. sausio 15 d. 10.00 – 11.30 val.

Posėdžio pirmininkė – Pasvalio rajono savivaldybės kultūros tarybos pirmininkė Rasa Andžiuvienė.

Posėdžio sekretorė – Savivaldybės administracijos Bendrojo skyriaus specialistė Rūta Jaruševičienė.

Kontaktiniu būdu dalyvavo Pasvalio rajono savivaldybės kultūros tarybos (toliau - Taryba) nariai: Gražvydas Balčiūnaitis, Audronė Likienė, Bronislava Mainonienė, Jolita Šležaitė, Ramunė Uždavinienė.

Kiti dalyvavę asmenys: Pasvalio Mariaus Katiliškio viešosios bibliotekos direktorė Danguolė Abazoriuvienė, Pasvalio kultūros centro direktorius Robertas Lavickas, Pasvalio krašto muziejaus direktorė Vitutė Povilionienė, Pasvalio rajono savivaldybės vicemeras Viktoras Doda.

Nuotoliniu būdu dalyvavo Tarybos nariai: Gediminas Andrašūnas.

Nedalyvavę Tarybos nariai: Asta Bendoraitienė, Valius Remeika, Arminas Vareika, Rimvydas Mitkus.

Tarybos posėdyje dalyvauja 7 iš 11 Tarybos narių, kvorumas yra.

Posėdžio sekretorė Rūta Jaruševičienė Tarybos nariams medžiagą posėdžiui išsiuntė el. paštu 2024 m. sausio 9 d. kartu su preliminaria darbotvarke, kurioje buvo nurodyti planuojami svarstyti klausimai:

1. Pasvalio rajono savivaldybės kultūros tarybos nuostatų keitimo aptarimas.
2. Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimo aptarimas.
3. Pasvalio rajono savivaldybės Kultūros ir meno sričių atstovams premijų skyrimo tvarkos aprašo keitimo aptarimas.
4. Pasvalio krašto istorijos ir kultūros žurnalo „Šiaurietiški atsivėrimai“ egzempliorių paskirstymas.
5. Kiti klausimai.

Pasvalio rajono savivaldybės kultūros tarybos pirmininkė Rasa Andžiuvienė pasveikino visus susirinkusius ir pasiūlė į darbotvarkę įtraukti Tarybos narių siūlymą Savivaldybės merui dėl projekto „Pasvalys – Lietuvos kultūros sostinė 2027“ darbo grupės narių. Taip pat ji pasiūlė posėdyje apsvarstyti Savivaldybės administracijai pateiktas paraiškas už 2023 metus pagal Pasvalio rajono savivaldybės Kultūros ir meno sričių atstovams premijų skyrimo tvarkos aprašą. Tarybos pirmininkė pabrėžė, kad premijos Kultūros ir meno sričių atstovams galės būti teikiamos tik po 2024 m. vasario 14 d., kai Savivaldybės tarybos posėdyje bus patvirtintas 2024 metų Savivaldybės biudžetas.

Tarybos nariai nusprendė į darbotvarkę įtraukti siūlymą Savivaldybės merui dėl projekto „Pasvalys – Lietuvos kultūros sostinė 2027“ darbo grupės narių, o paraiškas dėl premijų Kultūros ir meno sričių atstovams nukelti svarstymui po Savivaldybės biudžeto patvirtinimo.

Tarybos posėdžio darbotvarkė:

1. Pasvalio rajono savivaldybės kultūros tarybos nuostatų keitimo aptarimas.
2. Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimo aptarimas.
3. Pasvalio rajono savivaldybės Kultūros ir meno sričių atstovams premijų skyrimo tvarkos aprašo keitimo aptarimas.
4. Pasvalio krašto istorijos ir kultūros žurnalo „Šiaurietiški atsivėrimai“ egzempliorių paskirstymas.
5. Siūlymas Savivaldybės merui dėl projekto „Pasvalys – Lietuvos kultūros sostinė 2027“ darbo grupės narių.
6. Kiti klausimai.

1. SVARSTYTA. Pasvalio rajono savivaldybės kultūros tarybos nuostatų keitimo aptarimas.

Tarybos pirmininkė Rasa Andžiuvienė pasiteiravo Tarybos narių, ar visi susipažino su siųsta nauja Pasvalio rajono savivaldybės Kultūros tarybos nuostatų (toliau - Nuostatai) redakcija ir pakvietė susirinkusius teikti pasiūlymus, pakeitimus.

Pasvalio Mariaus Katiliškio viešosios bibliotekos direktorė Danguolė Abazoriuvienė sakė pastebėjusi kelias gramatines klaidas. Tarybos sekretorė Rūta Jaruševičienė pažymėjo, kad naujos redakcijos Nuostatų 11 punktas (11. Kultūros taryba iki einamųjų metų gruodžio 31 d. atsiskaito už savo veiklą viešindama metinę veiklos ataskaitą Pasvalio rajono savivaldybės interneto svetainėje.) nurodo Tarybos ataskaitos teikimą visuomenei susipažinti. Kultūros tarybos posėdžių protokolai yra viešai prieinami Savivaldybės interneto svetainėje, Tarybos posėdžiai yra transliuojami tiesiogiai, todėl atskiros ataskaitos teikimas būtų perteklinis ir nelabai tikslingas darbas.

Tarybos pirmininkė pažymėjo, kad visuose darbuose yra teikiamos metinės ataskaitos: pvz. Savivaldybės tarybos, komitetų.

Tarybos narė Ramunė Uždavinienė priminė, kad Kultūros tarybos sprendimai yra patariamojo, rekomenduojamojo pobūdžio, Taryba nepriima sprendimų, tik siūlo. Nebent norima, kad Kultūros tarybos veikla būtų labiau matoma Savivaldybės gyventojams.

Tarybos sekretorė pasiūlė pakeisti Nuostatų 11 punktą ir jį performuluoti, „Savivaldybės tinklalapyje po kiekvieno Tarybos posėdžio skelbiama žinutė apie Tarybos posėdyje aptartus klausimus“.

Tarybos nariai pritarė pasiūlymui ir daugiau pastabų dėl naujos redakcijos Nuostatų neturėjo.

NUTARTA. Pakeisti siūlomų naujos Pasvalio rajono savivaldybės Kultūros tarybos nuostatų redakcijos 11 punktą, jį performuojant „Savivaldybės tinklalapyje po kiekvieno Tarybos posėdžio skelbiama žinutė apie Tarybos posėdyje aptartus klausimus“ ir teikti Savivaldybės tarybai sprendimo projektą dėl Tarybos nuostatų naujos redakcijos patvirtinimo (priedas Nr. 1).

2. SVARSTYTA. Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimo aptarimas.

Tarybos pirmininkė pristatė Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimus.

Pasvalio Mariaus Katiliškio viešosios bibliotekos direktorė Danguolė Abazoriuvienė pasiūlė Pasvalio rajono leidybos dalinio finansavimo savivaldybės biudžeto lėšomis tvarkos aprašo 5 punkte įtraukti visuomenines ir nevyriausybines organizacijas. Taip pat ji pažymėjo, kad visame apraše reikėtų prie „kūrinių“ pridėti ir „leidiniai“, nes, pvz. periodiniai spaudiniai yra leidiniai, o ne kūriniai.

Tarybos nariai pritarė Pasvalio Mariaus Katiliškio viešosios bibliotekos direktorės siūlymams.

Tarybos pirmininkė taip pat pažymėjo, kad gražinant galimybę finansuoti neišleistus kūrinius ar leidinius, Pasvalio rajono leidybos dalinio finansavimo savivaldybės biudžeto lėšomis tvarkos apraše pridedamas 20.1. punktas (20.1. Kūriniai (leidiniai) turi būti išleisti, lėšos leidybos daliniam finansavimui turi būti panaudotos ir numatytoji dovanoti tiražo dalis turi būti perduota Savivaldybės administracijai Perdavimo-priėmimo aktu iki einamųjų metų gruodžio 31 d. Kitu atveju, lėšos turi būti gražinamos į Savivaldybės administracijos nurodytą sąskaitą.
). Taip pat ji priminė, kad aprašo 1 priede „Leidybos dalinio finansavimo savivaldybės biudžeto lėšomis paraiška“ yra pakeitimų: išbraukiamas 1 priedo I dalyje „Pareiškėjo duomenys“ žodis „faksas“, bei keičiamas IV. dalyje „Papildoma informacija“ 2 punktas: vietoje „Išleisto leidinio 1 egzempliorius (netaikoma autoriams leidžiantiems periodinius leidinius)“ įrašoma „Dalis leidinio maketo (iki 5 psl.).“.

Tarybos nariai pritarė siūlomiems keitimams.

NUTARTA. Pritarti Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimams ir teikti Savivaldybės tarybai sprendimo projektą dėl Pasvalio rajono leidybos dalinio finansavimo savivaldybės biudžeto lėšomis tvarkos aprašo pakeitimo (priedas Nr. 2).

3. SVARSTYTA. Pasvalio rajono savivaldybės Kultūros ir meno sričių atstovams premijų skyrimo tvarkos aprašo keitimo aptarimas.

Tarybos pirmininkė pristatė Pasvalio rajono savivaldybės Kultūros ir meno sričių atstovams premijų skyrimo tvarkos aprašo keitimus. Visame apraše šalia konkursų prirašoma „festivalis“, siekiant visų sričių kultūros ir meno atstovams suteikti galimybę siekti premijos. Keičiamas aprašo 4 punktas įtraukiant papunkčius, apibūdinančius renginius, kuriuose gaunami aukšti pasiekimai.

Posėdžio nariai aptarė aprašo 4 punkto papildymus ir nusprendė juos pakeisti sekančiai: „4.1. nacionaliniuose konkursuose ar festivaliuose (nacionalinis konkursas ar festivalis – kai dalyvauja kolektyvai ne mažiau kaip iš penkių Lietuvos savivaldybių); 4.2. tarptautiniuose Europos ir/ar pasaulio lygmens konkursuose ar festivaliuose (tarptautinis Europos ir/ar pasaulio lygmens konkursas ar festivalis – kai dalyvauja ne mažiau kaip trijų užsienio šalių kolektyvai); 4.3. gavus reikšmingus valstybinius ir kitų įstaigų ar organizacijų įsteigtus apdovanojimus už pasiektus aukštus rezultatus kultūrinėje ir/ar profesinėje veikloje.“.

Pasvalio Mariaus Katiliškio viešosios bibliotekos direktorė Danguolė Abazoriuvienė pasidomėjo, kodėl apraše nurodyta, kad kvietimas teikti paraiškas yra skelbiamas 2 kartus per metus, nors paraiškas galima teikti visus metus. Tarybos nariai diskutavo šiuo klausimu ir nusprendė žodį „skelbia“ pakeisti į „atnaujina“, siekiant, kad kvietimas visus metus būtų Savivaldybės interneto svetainėje, jį tiesiog atnaujinant ir iškeliant prie naujienų.

Tarybos narė Ramunė Uždavinienė užsiminė, kad kalbant apie teatro žanrą, dažnai vykstančiuose festivaliuose nėra suteikiamos I, II ar III vietos, juo labiau nėra laimimas Grand Prix, dažniausiai teatrui suteikiami diplomanto ar laureato apdovanojimai, nors teatras yra dešimtuke geriausiųjų Lietuvos teartų. Tai pabrėždama ji pasiūlė į aprašą įtraukti galimybę Tarybos nariams apsispręsti dėl premijos dydžio svarstant paraiškas ir ne visada prisirišti prie apraše nurodytų premijų dydžių. Tarybos sekretorė paaiškino, kad praėjusiame Tarybos posėdyje ši galimybė jau buvo apsvarstyta ir į aprašo keitimą įtrauktas papildymas: „27. Kultūros tarybos nariams nesutarus dėl paraiškos teikėjo apdovanojimo Aprašo 20 punkte nurodytais premijų dydžiais, Kultūros taryba pasilieka teisę atskirai spręsti dėl premijos dydžio, atsižvelgdama į einamųjų metų biudžetą.“.

Tarybos narys Gediminas Andrašūnas išreiškė pastebėjimą, kad aprašo 20 punkto papunkčių keitimuose apdovanojant didesnius kolektyvus premija yra skiriama kolektyvo vadovui, o mažų kolektyvų nariams premijos yra išmokamos į asmenines sąskaitas, tad jo nuomone, diskriminuojami didesni kolektyvai. Taip pat jis pastebėjo, kad aprašo 1 priede nėra numatyta, kur būtų galima įrašyti kolektyvo narių skaičių. Tarybos sekretorė paaiškino, kad aprašas buvo taip sukurtas remiantis sąžiningumo principu, kad apdovanotas didelio kolektyvo vadovas, pasitaręs su kolektyvo nariais, premijos sumą skiria kolektyvo poreikiams patenkinti.

Tarybos posėdžio nariai ilgai diskutavo, lygino kolektyvų dydžius ir jiems teikiamas premijas, svarstė ar gautos premijos yra apmokestinamos gyventojų pajamų mokesčiu ir ar į tai turėtų būti atsižvelgiama skiriant premijas. Diskusijos metu buvo prieita išvados, kad aprašo 20.1. punkte turėtų būti nurodyta, kad premija skiriama „Kolektyvams ir jų vadovams“, o aprašo 20.2. punkte – „Individualiems atlikėjams ir jų vadovams“.

NUTARTA. Pakoregavus Pasvalio rajono savivaldybės Kultūros ir meno sričių atstovams premijų skyrimo tvarkos aprašą pritarti keitimams ir teikti Savivaldybės tarybai sprendimo projektą dėl Pasvalio rajono savivaldybės Kultūros ir meno sričių atstovams premijų skyrimo tvarkos aprašo pakeitimo (priedas Nr. 3).

4. SVARSTYTA. Pasvalio krašto istorijos ir kultūros žurnalo „Šiaurietiški atsivėrimai“ egzempliorių paskirstymas.

Tarybos pirmininkė pristatė, kad Pasvalio rajono savivaldybės administracijai pagal 2023 m. gegužės 2 d. Biudžetinių lėšų panaudojimo sutartį Nr. ASR-151 buvo perduoti Pasvalio krašto istorijos ir kultūros žurnalo „Šiaurietiški atsivėrimai“ 100 egzempliorių, kuriuos Taryba galėtų pasiūlyti Savivaldybės administracijai išskirstyti. Pasvalio Mariaus Katiliškio viešoji biblioteka prašo jai perduoti 40 vnt., Pasvalio krašto muziejus prašo 30 vnt. ir 30 vnt. lieka Savivaldybės administracijai. Tarybos pirmininkė pasiūlė 30 vnt., skirtų Savivaldybės administracijai, išskirstyti Savivaldybės biudžetinėms įstaigoms.

Diskusijos metu buvo nuspręsta Savivaldybės administracijai perduotus Žurnalo „Šiaurietiški atsivėrimai“ Nr. 2 100 egzempliorių išskirstyti sekančiai:

* 40 vnt. Pasvalio M. Katiliškio viešajai bibliotekai;
* 30 vnt. Pasvalio krašto muziejui;
* 9 vnt. Pasvalio rajono savivaldybės administracijai;
* 2 vnt. Pasvalio kultūros centrui;
* 2 vnt. Pasvalio Petro Vileišio gimnazijai;
* 2 vnt. Pasvalio r. Joniškėlio Gabrielės Petkevičaitės-Bitės gimnazijai;
* 2 vnt. Pasvalio r. Pumpėnų gimnazijai;
* 2 vnt. Pasvalio r. Vaškų gimnazijai;
* 1 vnt. Pasvalio Lėvens pagrindinei mokyklai;
* 1 vnt. Pasvalio Svalios progimnazijai;
* 1 vnt. Pasvalio r. Saločių Antano Poškos pagrindinei mokyklai;
* 1 vnt. Pasvalio lopšeliui-darželiui „Eglutė“;
* 1 vnt. Pasvalio lopšeliui-darželiui „Liepaitė“;
* 1 vnt. Pasvalio lopšeliui-darželiui „Žilvitis“;
* 1 vnt. Pasvalio muzikos mokyklai;
* 1 vnt. Pasvalio rajono savivaldybės Švietimo pagalbos tarnybai;
* 1 vnt. Pasvalio sporto mokyklai;
* 1 vnt. Pasvalio „Riešuto“ mokyklai;
* 1 vnt. Pasvalio socialinių paslaugų centrui.

NUTARTA. Pasvalio rajono savivaldybės administracijai pagal 2023 m. gegužės 2 d. Biudžetinių lėšų panaudojimo sutartį Nr. ASR-151 perduotus Žurnalo „Šiaurietiški atsivėrimai“ Nr. 2 100 egzempliorių išskirstyti:

* 40 vnt. Pasvalio M. Katiliškio viešajai bibliotekai;
* 30 vnt. Pasvalio krašto muziejui;
* 9 vnt. Pasvalio rajono savivaldybės administracijai;
* 2 vnt. Pasvalio kultūros centrui;
* 2 vnt. Pasvalio Petro Vileišio gimnazijai;
* 2 vnt. Pasvalio r. Joniškėlio Gabrielės Petkevičaitės-Bitės gimnazijai;
* 2 vnt. Pasvalio r. Pumpėnų gimnazijai;
* 2 vnt. Pasvalio r. Vaškų gimnazijai;
* 1 vnt. Pasvalio Lėvens pagrindinei mokyklai;
* 1 vnt. Pasvalio Svalios progimnazijai;
* 1 vnt. Pasvalio r. Saločių Antano Poškos pagrindinei mokyklai;
* 1 vnt. Pasvalio lopšeliui-darželiui „Eglutė“;
* 1 vnt. Pasvalio lopšeliui-darželiui „Liepaitė“;
* 1 vnt. Pasvalio lopšeliui-darželiui „Žilvitis“;
* 1 vnt. Pasvalio muzikos mokyklai;
* 1 vnt. Pasvalio rajono savivaldybės Švietimo pagalbos tarnybai;
* 1 vnt. Pasvalio sporto mokyklai;
* 1 vnt. Pasvalio „Riešuto“ mokyklai;
* 1 vnt. Pasvalio socialinių paslaugų centrui.

5. SVARSTYTA. Siūlymas Savivaldybės merui dėl projekto „Pasvalys – Lietuvos kultūros sostinė 2027“ darbo grupės narių.

Tarybos pirmininkė pristatė klausimą ir pasiteiravo, ar yra nurodytas konkretus darbo grupės narių skaičius. Tarybos sekretorė informavo, kad narių skaičius nėra numatytas. Tarybos narė Ramunė Uždavinienė pasiūlė paklausti Tauragės rajono atstovų, kas buvo įtraukti į „Tauragė – Lietuvos kultūros sostinė 2023“ darbo grupės sudėtį ir sekant jų pavydžiu sudaryti panašios sudėties projekto „Pasvalys – Lietuvos kultūros sostinė 2027“ darbo grupę. Pasvalio kultūros centro direktorius Robertas Lavickas sakė bendravęs su Tauragės atstovais ir žinantis, kad jų darbo grupėje didžioji dalis buvo kultūros centro atstovai, Tauragės rajono savivaldybės administracijos Kultūros skyriaus darbuotojai.

Tarybos narė Ramunė Uždavinienė teigė glaudžiai bendravusi su Tauragės atstovais ir teiravosi apie jų patirtį organizuojant „Tauragė – Lietuvos kultūros sostinė 2023“ projektą. Ji teigė, kad darbo grupėje neturėtų būti siauras žmonių ratas, kad reikėtų įtraukti kuo daugiau įvairių sričių atstovų, išplečiant suinteresuotų asmenų ratą, plečiant kultūros renginių įvairovę, nes kultūra – ne vien koncertai ir renginiai. Lietuvos kultūros sostinės projekto įgyvendinimas galėtų Pasvalio rajonui atnešti kokią nors naują tradiciją, kad atsirastų kažkas nauja.

Pasvalio kultūros centro direktorius Robertas Lavickas pašnekėjęs su Tauragės kultūros rūmų vadovu dar patikslino, kad Tauragėje, projekto „Tauragė – Lietuvos kultūros sostinė 2023“ darbo grupės buvo dvi: pirminė ir antrinė. Pirminė grupė buvo suburta iš 15 narių, kurie aprašė patį projekto turinį, tai buvo švietimo, kultūros skyriaus, nevyriausybinių organizacijų, kultūros centro atstovai. Savivaldybės kultūros skyriaus vedėja buvo visos grupės koordinatorė, o vykdytojas buvo kultūros centras – visi pinigai ėjo per kultūros centrą. Kai laimėjo projektą, į antrinę darbo grupę rinkosi tik 7 žmonės, kurie konsultavosi su įvairiais ekspertais iš šalies. Prašė atkreipti dėmesį, kad ataskaitoje labai kabinėjasi prie nesutampančių pavadinimų, smulkių detalių.

Tarybos posėdžio dalyviai diskutavo, kad reikėtų įtraukti ir švietimo, nevyriausybinių organizacijų, bendruomenių atstovus, aktyviausius kultūros kūrėjus ir iniciatorius. Buvo nuspręsta, kad Savivaldybės merui „Pasvalys – Lietuvos kultūros sostinė 2027“ projekto rengimo darbo grupės nariai turėtų būti:

* Danguolė Abazoriuvienė – Pasvalio Mariaus Katiliškio viešosios bibliotekos direktorė;
* Rasa Andžiuvienė – Pasvalio muzikos mokyklos akordeono ir chorinio dainavimo mokytoja- metodininkė, Pasvalio kultūros centro kultūrinių renginių koordinatorė ir organizatorė, Pasvalio rajono savivaldybės tarybos narė;
* Gražvydas Balčiūnaitis – Asociacijos „Aktyvus Pasvalys“ vadovas, Pasvalio rajono savivaldybės administracijos Strateginio planavimo ir investicijų skyriaus vyriausiasis specialistas;
* Viktoras Doda – Pasvalio rajono savivaldybės vicemeras;
* Rasa Gedvilienė – Pasvalio rajono savivaldybės administracijos Bendrojo skyriaus vedėja;
* Gintautas Gegužinskas – Pasvalio rajono savivaldybės meras;
* Marius Grigelionis – Pasvalio kraštiečių bendrijos pirmininkas;
* Edita Jareckaitė – Pasvalio Mariaus Katiliškio viešosios bibliotekos kultūrinės veiklos vyriausioji vadybininkė;
* Rūta Jaruševičienė – Pasvalio rajono savivaldybės administracijos Bendrojo skyriaus specialistė;
* Robertas Lavickas – Pasvalio kultūros centro direktorius;
* Bronislava Mainonienė – Pasvalio muzikos mokyklos direktorė;
* Gražina Paškevičienė – Pasvalio rajono Raubonių kaimo bendruomenės pirmininkė, Pasvalio kultūros centro darbuotoja;
* Vitutė Povilionienė – Pasvalio krašto muziejaus direktorė;
* Asta Simonaitė – Pasvalio kultūros centro jaunimo teatro-studijos „Drãma“ vadovė, režisierė, Pasvalio rajono savivaldybės tarybos narė;
* Viktoras Stanislovaitis – Joniškėlio miesto bendruomenės pirmininkas;
* Jolita Šležaitė – Pasvalio krašto muziejaus direktoriaus pavaduotoja kultūrai ir turizmui;
* Ramunė Uždavinienė – Pasvalio kultūros centro Gintaro Kultausko teatro vadovė, režisierė;
* Arminas Vareika – Pumpėnų bendruomenės pirmininkas;
* Dr. Gvidas Vilys – Pasvalio rajono savivaldybės administracijos Švietimo skyriaus vedėjas.

NUTARTA. Pasvalio rajono savivaldybės merui projekto „Pasvalys – Lietuvos kultūros sostinė 2027“ darbo grupės nariais siūlyti paskirti:

1. Danguolė Abazoriuvienė – Pasvalio Mariaus Katiliškio viešosios bibliotekos direktorė;
2. Rasa Andžiuvienė – Pasvalio muzikos mokyklos akordeono ir chorinio dainavimo mokytoja- metodininkė, Pasvalio kultūros centro kultūrinių renginių koordinatorė ir organizatorė, Pasvalio rajono savivaldybės tarybos narė;
3. Gražvydas Balčiūnaitis – Asociacijos „Aktyvus Pasvalys“ vadovas, Pasvalio rajono savivaldybės administracijos Strateginio planavimo ir investicijų skyriaus vyriausiasis specialistas;
4. Viktoras Doda – Pasvalio rajono savivaldybės vicemeras;
5. Rasa Gedvilienė – Pasvalio rajono savivaldybės administracijos Bendrojo skyriaus vedėja;
6. Gintautas Gegužinskas – Pasvalio rajono savivaldybės meras;
7. Marius Grigelionis – Pasvalio kraštiečių bendrijos pirmininkas;
8. Edita Jareckaitė – Pasvalio Mariaus Katiliškio viešosios bibliotekos kultūrinės veiklos vyriausioji vadybininkė;
9. Rūta Jaruševičienė – Pasvalio rajono savivaldybės administracijos Bendrojo skyriaus specialistė;
10. Robertas Lavickas – Pasvalio kultūros centro direktorius;
11. Bronislava Mainonienė – Pasvalio muzikos mokyklos direktorė;
12. Gražina Paškevičienė – Pasvalio rajono Raubonių kaimo bendruomenės pirmininkė, Pasvalio kultūros centro darbuotoja;
13. Vitutė Povilionienė – Pasvalio krašto muziejaus direktorė;
14. Asta Simonaitė – Pasvalio kultūros centro jaunimo teatro-studijos „Drãma“ vadovė, režisierė, Pasvalio rajono savivaldybės tarybos narė;
15. Viktoras Stanislovaitis – Joniškėlio miesto bendruomenės pirmininkas;
16. Jolita Šležaitė – Pasvalio krašto muziejaus direktoriaus pavaduotoja kultūrai ir turizmui;
17. Ramunė Uždavinienė – Pasvalio kultūros centro Gintaro Kutkausko teatro vadovė, režisierė;
18. Arminas Vareika – Pumpėnų bendruomenės pirmininkas;
19. Dr. Gvidas Vilys – Pasvalio rajono savivaldybės administracijos Švietimo skyriaus vedėjas.

6. SVARSTYTA. Kiti klausimai.

Pasvalio kultūros centro direktorius Robertas Lavickas užsiminė, kad artėja vasario 16-oji, kurios metu vyks Dainų šventės žygis per Lietuvą. Kadangi Tarybos sekretorė yra ir Pasvalio rajono koordinatorė Lietuvos dainų šventei „Kad giria žaliuotų“, jis teiravosi, ar nereikėtų suorganizuoti nuotolinio susitikimo su planuojančių dalyvauti kolektyvų vadovais. Direktorius pasakojo, kad vasario 16-tą Pasvalyje, Dainų šventės žygio metu, planuojama, jog visi kolektyvai ar bent jau jų atstovai atvyktų sudalyvauti renginyje atsinešdami su savimi vardinius inkilus paukščiams: inkilas turėtų būti išpuoštas kolektyvo pavadinimu. Visi bus kviečiami juos kartu simboliškai pakabinti, kaip girios, giedančio paukščio simbolį.

Tarybos narė Ramunė Uždavinienė paaiškino šios idėjos prasmę: inkilai turi atsirasti kaip instaliacija, kad žmonės matytų, kiek ir kokių kolektyvų atstovaus mūsų rajoną. Instaliacija turėtų būti matoma ir vieša, lauke, su visais inkilais kartu kabės ir „motininis“ inkilas, kuris yra pakankamai didelis, pro jį praėjus pasigirs daina „Kad giria žaliuotų“ ir pasirodys QR kodas, kurį nuskaičius bus galima susipažinti su visa dainų šventės informacija. Planuojama lauke „motininį“ inkilą laikyti iki kovo 16-osios, o po to jis keliautų per įvairias erdves, kad ir Pasvalio bibliotekoje galėtų kabėti, kur daug žmonių lankosi, kad jis pasiektų kuo daugiau žmonių, kad jį matytų kuo daugiau akių ir sužinotų informaciją apie artėjančią dainų šventę.

Tarybos sekretorė Rūta patikino, kad jei ji gaus platesnę informaciją apie šių inkilų idėja, ja pasidalins su visais Pasvalio rajono kolektyvų vadovais, planuojančiais dalyvauti Lietuvos dainų šventėje.

Pasvalio kultūros centro direktorius Robertas Lavickas taip pat pasakojo apie vasario 16-ąją vyksiančius renginius: važiuotynes nuo Medinių kaimo iki Pasvalio miesto centro, galbūt kryžiaus šventinimą Medinių kaime. Tarybos nariai diskutavo apie Lietuvos dainų šventės planuojamus renginius.

Tarybos pirmininkė Rasa Andžiuvienė padėkojo visiems susirinkusiems, pranešė, kad sekantis Tarybos posėdis planuojamas po vasario 14 dienos ir palinkėjo geros likusios dienos.

PRIDEDAMA.

1 priedas. Pasvalio rajono savivaldybės kultūros tarybos nuostatų keitimo projektas.

2 priedas. Pasvalio rajono leidybos dalinio finansavimo savivaldybės biudžeto lėšomis tvarkos aprašo keitimo projektas.

3. priedas. Pasvalio rajono savivaldybės Kultūros ir meno sričių atstovams premijų skyrimo tvarkos aprašo keitimo projektas.

Kultūros tarybos pirmininkė Rasa Andžiuvienė

Kultūros tarybos sekretorė Rūta Jaruševičienė

1 priedas

**NUOSTATŲ KEITIMO PROJEKTAS**

**NAUJA REDAKCIJA**

**PASVALIO RAJONO SAVIVALDYBĖS KULTŪROS TARYBOS VEIKLOS**

**NUOSTATAI**

**I. BENDROJI DALIS**

1. Kultūros tarybos nuostatai reglamentuoja kultūros tarybos uždavinius, funkcijas, teises, pareigas ir darbo organizavimą.

2. Kultūros taryba yra patariamoji institucija, atliekanti eksperto bei konsultanto funkcijas, įgyvendinant Lietuvos Respublikos ir Pasvalio rajono savivaldybės (toliau - Savivaldybė) kultūros politiką Savivaldybės teritorijoje.

3. Kultūros taryba, dirbanti visuomeniniais pagrindais, savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos vyriausybės nutarimais, Lietuvos Respublikos kultūros ministro įsakymais, Savivaldybės tarybos sprendimais, kitais teisės aktais bei šiais nuostatais.

4. Kultūros tarybos išvados ir pasiūlymai teikiami Savivaldybės institucijoms, Savivaldybės teritorijoje veikiančioms kultūros įstaigoms, visuomeninėms ir kūrybinėms organizacijoms, fiziniams asmenims, vykdantiems kultūrinę veiklą Savivaldybės teritorijoje, ir yra rekomendacinio pobūdžio.

5. Kultūros taryba bendradarbiauja su Savivaldybės institucijoms, Savivaldybės teritorijoje veikiančioms kultūros įstaigoms, visuomeninėms ir kūrybinėms organizacijoms, fiziniams asmenims, vykdančiais kultūrinę veiklą Savivaldybės teritorijoje.

6. Kultūros tarybą steigia ir jos nuostatus tvirtina Pasvalio rajono savivaldybės taryba.

**II. KULTŪROS TARYBOS UŽDAVINIAI IR FUNKCIJOS**

7. Kultūros tarybos veiklos užduotis – analizuoti kultūros veiklą Savivaldybėje ir teikti išvadas bei pasiūlymus dėl valstybės ir Savivaldybės kultūros politikos įgyvendinimo Savivaldybės teritorijoje.

8. Kultūros tarybos funkcijos:

8.1. Teikia pasiūlymus bei išvadas dėl prioritetinių Savivaldybės kultūros plėtros krypčių;

8.2. Dalyvauja rengiant ir įgyvendinant Savivaldybės kultūros plėtros programas;

8.3. Skatina kultūros inovacijų diegimą Savivaldybės teritorijoje;

8.4. Svarsto įvairius Savivaldybei pateiktus pasiūlymus kultūros politikos įgyvendinimo klausimais;

8.5. Atlieka kitas Savivaldybės tarybos sprendimais ir kitais teisės aktais pavestas funkcijas.

**III. KULTŪROS TARYBOS TEISĖS**

9. Kultūros taryba turi teisę gauti informaciją iš Savivaldybės administracijos, Savivaldybės kultūros ir švietimo įstaigų, kultūrinę veiklą vykdančių nevyriausybinių organizacijų ir kitų juridinių ar fizinių asmenų teisės aktų nustatyta tvarka.

10. Esant poreikiui, Kultūros taryba turi teisę kviesti į Kultūros tarybos posėdžius Savivaldybės administracijos specialistus, Savivaldybės kultūros ir švietimo įstaigų darbuotojus, nevyriausybinių organizacijų atstovus, ekspertus ir kitus juridinių ar fizinių asmenų atstovus, galinčius teikti informaciją bei išvadas svarstomais klausimais.

11. **~~Kultūros taryba iki einamųjų metų gruodžio 31 d. atsiskaito už savo veiklą viešindama metinę veiklos ataskaitą Pasvalio rajono savivaldybės interneto svetainėje.~~** **Savivaldybės tinklalapyje po kiekvieno Tarybos posėdžio skelbiama žinutė apie Tarybos posėdyje aptartus klausimus.**

**IV. KULTŪROS TARYBOS SUDĖTIS IR DARBO ORGANIZAVIMAS**

12. Kultūros tarybą gali sudaryti Savivaldybės tarybos nariai, Savivaldybės administracijos, Savivaldybės teritorijoje veikiančių kultūros ir švietimo įstaigų, nevyriausybinių organizacijų, jaunimo organizacijų atstovai ir kiti asmenys, vykdantys kultūrinę veiklą Savivaldybės teritorijoje.

13. Kultūros tarybą sudaro 13 narių, jos sudėtį tvirtina Savivaldybės taryba savo įgaliojimų laikotarpiui. Naujos sudėties Kultūros taryboje turėtų būti bent 1/3 naujai išrinktų narių (dar nebuvusių Kultūros taryboje). Kultūros tarybos pirmininką ir pirmininko pavaduotoją savo įgaliojimų laikotarpiui tvirtina Savivaldybės taryba. Kultūros tarybos pirmininkas (kai jis negali dalyvauti – pirmininko pavaduotojas) organizuoja Kultūros tarybos darbą, pirmininkauja posėdžiams, atsako už Kultūros tarybos veiklą, atstovauja jai.

14. Kultūros tarybos posėdžiai yra teisėti, jeigu juose dalyvauja daugiau kaip pusė Kultūros tarybos narių.

15. Kultūros tarybos posėdžių metu sprendimai priimami paprasta balsų dauguma. Balsams pasiskirsčius po lygiai, lemia posėdžio pirmininko balsas.

16. Kultūros taryba į posėdžius renkasi bent 4 kartus per metus. Posėdį šaukia, jo datą, laiką ir vietą nustato Kultūros tarybos primininkas.

17. Kultūros tarybos sekretorius ne vėliau kaip prieš 5 darbo dienos turi informuoti visus Kultūros tarybos narius apie posėdžio datą, laiką, vietą ir darbotvarkę. Neeilinis posėdis gali būti šaukiamas Kultūros tarybos pirmininko iniciatyva.

18. Kultūros tarybos nutarimai įforminami posėdžio protokolu (ar informacine pažyma), kurį pasirašo Kultūros tarybos pirmininkas (kai jis negali dalyvauti posėdyje – pirmininko pavaduotojas) ir sekretorius.

**V. BAIGIAMOSIOS NUOSTATOS**

19. Kultūros taryba nevykdo finansinės veiklos.

20. Kultūros tarybos dokumentai (protokolai ar informacinės pažymos, ekspertų išvados, susirašinėjimo medžiaga ir kt.) saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka.

21. Kultūros tarybos sudėtis ir šie nuostatai gali būti pildomi ir keičiami savivaldybės tarybos sprendimu.

22. Kultūros taryba gali būti panaikinta Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

PATVIRTINTA

Pasvalio rajono savivaldybės tarybos

2017 m. gruodžio 20 d. sprendimu Nr. T1-281

**APRAŠO KEITIMO PROJEKTAS**

**PASVALIO RAJONO LEIDYBOS DALINIO FINANSAVIMO SAVIVALDYBĖS BIUDŽETO LĖŠOMIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono leidybos dalinio finansavimo savivaldybės biudžeto lėšomis tvarkos aprašas (toliau – Tvarkos aprašas) reglamentuoja paraiškų dėl dalinio leidybos lėšų iš Pasvalio rajono savivaldybės biudžeto pateikimą, jų svarstymą, vertinimą, lėšų skyrimą ir atsiskaitymo už gautas lėšas tvarką.

2. Lėšos leidybai kiekvienais metais numatomos Pasvalio rajono savivaldybės (toliau – Savivaldybė) biudžete.

3. Tvarkos aprašo tikslas – skatinti kūrėjus, gyvenančius arba kitaip susijusius su Pasvalio rajonu, domėtis rajono istorija, kultūra ir kultūros paveldu, rašyti kūrinius **(leidinius)** ir padėti juos išleisti, garsinti Pasvalio rajoną.

4. Apraše vartojamos sąvokos atitinka Lietuvos Respublikos teisės aktuose vartojamas sąvokas.

**II SKYRIUS**

**PARAIŠKŲ PATEIKIMO TVARKA**

5. Paraišką dėl leidinio leidybos dalinio finansavimo gali pateikti Pasvalio rajone gyvenantis ar su Pasvalio rajonu susijęs autorius, **~~išleidęs~~** **paruošęs** rašytinį ar elektroninį leidinį, taip pat autorius / autorių kolektyvas, kūrėjas, **visuomeninės ir nevyriausybinės organizacijos** **~~išleidęs~~** **paruošę** leidybai rajonui aktualų kūrinį **(leidinį)**. **~~Periodinių leidinių leidėjai gali teikti paraiškas paruošę rajonui aktualų leidinį.~~**

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

6. Paraiškos dėl leidinių leidybos dalinio finansavimo pateikiamos Savivaldybės administracijai einamaisiais metais nuo kovo 1 d. iki balandžio 1 d. užpildant nustatytos formos paraiškos formą (Tvarkos aprašo 1 priedas) ir siunčiant ją registruotu laišku, adresu Vytauto Didžiojo a. 1, LT-39143 Pasvalys arba pristatant tiesiogiai į Savivaldybės administracijos 101 kab. Paraiškos yra registruojamos. Ranka rašytos paraiškos nepriimamos.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

7. Paraiškos nevertinamos, jei:

7.1. jos pateiktos pasibaigus paraiškų teikimo terminui;

7.2. paraiškos forma užpildyta netinkamai, nepilnai.

7.3. kartu su paraiška nepateikti visi privalomi pateikti dokumentai.

8. Paraiškos yra įvertinamos ir sprendimas dėl dalinio leidinių leidybos finansavimo pateikiamas per 30 dienų nuo paskutinės paraiškų pateikimo dienos.

9. Leidinių leidybos prioritetinės sritys:

9.1. **~~spaudinių~~** **leidinių**, reprezentuojančių Savivaldybę ir Pasvalio kraštą, leidyba;

9.2. Pasvalio krašto kultūrai reikšmingų, išliekamąją vertę turinčių **~~spaudinių~~ leidinių** leidyba;

9.3. fizinio asmens kūrybos leidinio leidyba (projekto paraišką teikia fizinis asmuo).

10. Leidinių leidybos vertinimo kriterijai:

10.1. literatūrinė, meninė ir kultūrinė leidinio kokybė (nuo 0 iki 10 balų);

10.2. leidinio visuomeninė reikšmė, platinimo (sklaidos) galimybės (nuo 0 iki 5 balų);

10.3. leidinio aktualumas, svarba Pasvalio rajono kultūrai, istorijai, mokslui, turizmui ir verslui (nuo 0 iki 10 balų);

10.4. leidinio sąmatos tikslingumas ir pagrįstumas, lėšų naudojimo efektyvumas (nuo 0 iki 10 balų) ;

10.5. kiti finansavimo šaltiniai (nuo 0 iki 5 balų).

11. Finansavimą siūloma skirti toms paraiškoms, kurios surinko didžiausią balų skaičių pagal vertinimo kriterijus (Tvarkos aprašo 2 priedas), neviršijant Savivaldybės biudžete numatytos leidybos lėšų sumos.

12. Leidinio leidybai iš dalies finansuoti iš Savivaldybės biudžeto lėšų gali būti prašoma ne daugiau kaip 70 procentų bendros vertės.

13. Finansavimas neskiriamas pareiškėjui, kuris sutartyje numatyta tvarka neatsiskaitė už ankstesniais metais iš Savivaldybės biudžeto lėšų, skirtų leidinių leidybai finansuotus arba buvo nustatyta, kad gautos lėšos panaudotos ne pagal tikslinę jų paskirtį.

14. Informacija apie kvietimą teikti paraiškas skelbiama Savivaldybės interneto svetainėje www.pasvalys.lt ir Savivaldybės administracijos socialiniuose tinkluose vasario mėnesį. Paraiškų pateikimo terminas nurodytas Tvarkos aprašo 6 punkte.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

**III SKYRIUS**

**LĖŠŲ SKYRIMO TVARKA**

15. Paraiškas vertina Savivaldybės tarybos sprendimu sudaryta Pasvalio rajono savivaldybės kultūros taryba (toliau – Taryba). Taryba priima sprendimą dėl autoriaus ar autorių kolektyvo kūrinio **(leidinio)** leidybos finansavimo bei finansavimui skiriamos sumos dydžio, atsižvelgdama į Savivaldybės tarybos skirtas lėšas, neviršydama numatyto limito.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

16. *Neteko galios nuo 2023-02-02*.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

17. Neteko galios nuo 2023-02-02.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

18. Tarybos siūlymas skirti / neskirti įforminamas protokolu **(ar** **informacine pažyma)**, kurį pasirašo Tarybos pirmininkas ir sekretorius. Tarybos posėdis, kuriame yra svarstomos paraiškos, yra teisėtas, jei jame dalyvauja **~~2/3~~** **1/2** visų Tarybos narių.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

19. Lėšos skiriamos Savivaldybės administracijos direktoriaus įsakymu, atsižvelgiant į Tarybos sprendimą. Įsakymų projektus rengia Savivaldybės administracijos specialistas, atsakingas už kultūros sritį. Savivaldybės administracijos direktorius su paraiškos teikėjais sudaro biudžeto lėšų naudojimo sutartis.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

20. Autoriai, išleidę **~~knygas, CD-ROM ar DVD~~** **leidinius**, kurių leidybą rėmė Savivaldybės administracija, ne mažesnę negu 10 proc. numatytą tiražo dalį (jei kitaip nenurodyta sutartyje) dovanoja Savivaldybei.

**20.1. Kūriniai (leidiniai) turi būti išleisti, lėšos leidybos daliniam finansavimui turi būti panaudotos ir numatytoji dovanoti tiražo dalis turi būti perduota Savivaldybės administracijai Perdavimo-priėmimo aktu iki einamųjų metų gruodžio 31 d. Kitu atveju, lėšos turi būti gražinamos į Savivaldybės administracijos nurodytą sąskaitą.**

**IV SKYRIUS**

**BAIGIAMOSIOS NUOSTATOS**

21. Autoriai, išleidę kūrinius **(leidinius)**, kurių leidybą rėmė Savivaldybės administracija, ne mažesnę negu 10 proc. numatytą tiražo dalį (jei kitaip nenurodyta sutartyje) dovanoja Savivaldybei.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

22**. ~~Priežiūrą dėl aprašo vykdymo atlieka Pasvalio rajono savivaldybės administracijos Kultūros ir jaunimo reikalų skyrius.~~**

 ~~23.~~ Priežiūrą dėl aprašo vykdymo atlieka Pasvalio rajono savivaldybės administracija.

*Punkto pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

\_\_\_\_\_\_\_\_\_\_\_\_\_\_\_

Pasvalio rajono leidybos

dalinio finansavimo iš

Savivaldybės biudžeto lėšų

tvarkos aprašo

1 priedas

Pasvalio rajono savivaldybės administracijai

**LEIDYBOS DALINIO FINANSAVIMO SAVIVALDYBĖS BIUDŽETO LĖŠOMIS PARAIŠKA**

**.......................**

**(**data)

|  |
| --- |
| **I. PAREIŠKĖJO DUOMENYS** |

|  |  |
| --- | --- |
| Paraiškos teikėjo pavadinimas, jei paraišką teikia fizinis asmuo – vardas, pavardė |  |
| Adresas ir pašto indeksas |  |
| Telefonas |  |
| **~~Faksas~~** |  |
| Elektroninis paštas |  |
| Banko pavadinimas |  |
| Banko kodas |  |
| Sąskaitos Nr. |  |

|  |
| --- |
| **II. LEIDINIO APRAŠYMAS** |

|  |  |
| --- | --- |
| **Leidinių leidybos prioritetinės sritys:** | Pažymėkite **(X)**(nurodyti tik vieną sritį) |
| Leidinių, reprezentuojančių Savivaldybę ir Pasvalio kraštą, leidyba |  |
| Pasvalio krašto kultūrai reikšmingų, išliekamąją vertę turinčių, **~~spaudinių~~****leidinių** leidyba |  |
| Fizinio asmens kūrybos leidinio leidybai (kai paraišką teikia fizinis asmuo) |  |

|  |
| --- |
| **Leidinio aprašymas** |
| 1. Leidinio pavadinimas |  |
| 2. Leidinio autorius (-iai) / sudarytojas |  |
| 3. Leidinio žanras, forma |  |
| 4. Leidinio tiražas (vnt.) |  |
| 5. Savivaldybei neatlygintinai perduodamų spaudinių skaičius |  |
| 6. Spaudinio išleidimo data |  |
| 7. Leidinio sklaida | (Nurodyti, kur bus naudojamas leidybos projekto rezultatas. Pvz., leidinys dovanojamas bibliotekoms, švietimo įstaigoms, gyventojų bendruomenėms, parduodamas knygynuose ir kt.) |
| 8. Leidinio viešinimas ir pristatymas visuomenei | (Aprašykite, kaip ir kokiais būdais projektas bus pristatomas visuomenei) |

|  |
| --- |
| **III. PROJEKTO SĄMATA** |

|  |  |
| --- | --- |
| **Leidybai reikalinga suma**(eurais) |  |
| **Iš Pasvalio rajono savivaldybės prašoma suma** (eurais) |  |
| **Iš Pasvalio rajono savivaldybės prašoma lėšų dalis nuo visos leidinio leidybai reikalingos sumos** (proc.) |  |
| Eil. Nr. | Išlaidų pavadinimas | Reikalinga lėšų suma (Eur) | Iš Savivaldybės prašoma suma (Eur) |
| 1. |  |  |  |
| 2. |  |  |  |
| 3. |  |  |  |
| .... |  |  |  |
|  | **Iš viso:** |  |  |

|  |
| --- |
| **IV. PAPILDOMA INFORMACIJA** |

**Papildomas finansavimas** (Trumpai aprašyti, iš kur ir kiek buvo surinktas / gautas papildomas finansavimas, lėšų gavimą pagrindžiantys dokumentai pridedami prie paraiškos)

|  |  |
| --- | --- |
| Lėšų šaltinis | Lėšų suma |
|  |  |
|  |  |
|  |  |
|  |  |

**Kartu su paraiška būtini pateikti dokumentai:**

1. Išsami leidinio anotacija (iki 2 psl.);

2. **~~Išleisto leidinio 1 egzempliorius (netaikoma autoriams leidžiantiems periodinius leidinius)~~****Dalis leidinio maketo (iki 5 psl.).**

3. Papildomą finansavimą pagrindžiantys dokumentai.

4. Juridinio asmens registravimo pažymėjimo ir (arba) įstatų (nuostatų) kopijas, patvirtintas organizacijos vadovo parašu ir antspaudu (*taikoma, jei paraišką teikia juridinis asmuo*);

5. Viena kompetentingų ekspertų (rašytojų, menotyrininkų, muzikų, istorikų ir pan.) rekomendacija ar recenzija.

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju projekto reklaminėje medžiagoje nurodyti, kad leidinio leidybą remia Pasvalio rajono savivaldybė.

Paraišką teikiantis asmuo \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (Vardas, pavardė)

A.V.

*Priedo pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

Pasvalio rajono leidybos

dalinio finansavimo iš

Savivaldybės biudžeto lėšų

tvarkos aprašo

2 priedas

**(Paraiškos vertinimo anketos forma)**

**PARAIŠKOS VERTINIMO ANKETA**

|  |  |
| --- | --- |
| Teikėjas |  |
| Leidinio pavadinimas |  |

Aš, žemiau pasirašęs Pasvalio rajono savivaldybės kultūros tarybos narys, patvirtinu, kad:

|  |  |
| --- | --- |
| 🞎 | Šios paraiškos finansavimo / nefinansavimo atveju neturėsiu tiesioginės ar netiesioginės, materialios ar asmeninės naudos. |
| 🞎 | Šios programos finansavimo negaliu vertinti dėl tiesioginio ar netiesioginio interesų konflikto. |

Vertinimas pagal kriterijus:

| Vertinimo kriterijai | Galimas įvertinimas (balais)1 | Įvertinimas(balais) |
| --- | --- | --- |
| 1. Literatūrinė, meninė ir kultūrinė leidinio kokybė | (0–10) |  |
| 2. Leidinio visuomeninė reikšmė, platinimo (sklaidos) galimybės | (0–5) |  |
| 3. Leidinio aktualumas, svarba Pasvalio rajono kultūrai, istorijai, mokslui, turizmui ir verslui | (0–10) |  |
| 4. Leidinio sąmatos tikslingumas ir pagrįstumas, lėšų naudojimo efektyvumas | (0–10) |  |
| 5. Kiti finansavimo šaltiniai | (0–5) |  |
| Įvertinimo suma pagal kriterijus | (0–40) |  |

1Skliaustuose nurodytas galimas įvertinimas. Įvertinimo paaiškinimas: skliaustų kairėje pusėje – galimas minimalus balas, dešinėje – galimas maksimalus balas.

Pastabos:

Data

Pasvalio rajono savivaldybės kultūros tarybos narys

(parašas) (vardas ir pavardė)

*Priedo pakeitimai:*

*Nr.* [*T1-9*](https://www.e-tar.lt/portal/legalAct.html?documentId=de37e3f0a23311ed8df094f359a60216)*, 2023-02-01, paskelbta TAR 2023-02-01, i. k. 2023-01828*

**Pakeitimai:**

1.

Pasvalio rajono savivaldybės taryba, Sprendimas

Nr. [T1-9](https://www.e-tar.lt/portal/legalAct.html?documentId=de37e3f0a23311ed8df094f359a60216), 2023-02-01, paskelbta TAR 2023-02-01, i. k. 2023-01828

Dėl Pasvalio rajono savivaldybės tarybos 2017 m. gruodžio 20 d. sprendimo Nr. T1-281 „Dėl Pasvalio rajono leidybos dalinio finansavimo savivaldybės biudžeto lėšomis tvarkos aprašo patvirtinimo“ pakeitimo

3 priedas

PATVIRTINTA

Pasvalio rajono savivaldybės tarybos

2021 m. gegužės 26 d. sprendimu Nr. T1-97

**APRAŠO KEITIMO PROJEKTAS**

**PASVALIO RAJONO SAVIVALDYBĖS KULTŪROS IR MENO SRIČIŲ ATSTOVAMS PREMIJŲ SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės kultūros ir meno sričių atstovams premijų skyrimo tvarkos aprašas (toliau – Aprašas) nustato fizinių ir juridinių asmenų, meno kolektyvų, pasiekusių aukštų rezultatų kultūros ir meno srityje, juos parengusių mokytojų ar meno kolektyvų vadovų skatinimo, paraiškų pateikimo, svarstymo, piniginių premijų skyrimo ir mokėjimo tvarką.

2. Aprašo tikslas – skatinti Pasvalio rajono savivaldybės (toliau – Savivaldybės) gyventojų kultūrinę, meninę ir kūrybinę raišką bei rajono gyventojus, pasiekusius aukštų rezultatų savo veiklos srityje, mokinius bei juos paruošusius mokytojus ir meno kolektyvų vadovus ar skirti jiems pinigines premijas (toliau – premijos).

3. Gauti premijas turi teisę meno ir kultūros kūrėjai, vykdantys kūrybinę **ir/ar profesinę** veiklą Pasvalio rajone, atstovaujantys ir garsinantys Pasvalio kraštą.

4. Premijos skiriamos už vienerių metų reikšmingą ir aktyvią kultūrinę **ir/ar profesinę** veiklą, aukštus pasiekimus:

**4.1. nacionaliniuose konkursuose ar festivaliuose (nacionalinis konkursas ar festivalis – kai dalyvauja kolektyvai ne mažiau kaip iš penkių Lietuvos savivaldybių);**

**4.2. tarptautiniuose Europos ir/ar pasaulio lygmens konkursuose ar festivaliuose (tarptautinis Europos ir/ar pasaulio lygmens konkursas ar festivalis – kai dalyvauja ne mažiau kaip trijų užsienio šalių kolektyvai);**

**4.3. gavus reikšmingus valstybinius ir kitų įstaigų ar organizacijų įsteigtus apdovanojimus už pasiektus aukštus rezultatus kultūrinėje ir/ar profesinėje veikloje.**

5. Kultūros ir meno sritis aprėpia muziką, dailę, choreografiją, teatrą, literatūrą ir kitas **kultūros ir** meno **sritis,** rūšis ir žanrus.

6. Lėšos piniginėms premijoms skiriamos iš Pasvalio rajono savivaldybės **(~~04) pagal priemonę 02.01.01.17~~ biudžeto Kultūros ir turizmo programos**.

7. Savivaldybės kultūros taryba (toliau – Kultūros taryba) vertina pateiktas pretendentų paraiškas ir Savivaldybės administracijos direktoriui teikia pasiūlymus dėl premijų skyrimo.

**II SKYRIUS**

**PARAIŠKŲ TEIKIMO TVARKA**

8. Kandidatus gauti premiją Kultūros tarybai gali siūlyti rajono kultūros įstaigos, visuomeninės kultūros ir meno organizacijos, kūrybinės sąjungos, formaliojo ugdymo įstaigos, formalųjį švietimą papildančios bei neformaliojo švietimo ugdymo įstaigos ir teikėjai, kiti fiziniai bei juridiniai asmenys (toliau – pareiškėjas).

9. Savivaldybės administracija (toliau – Administracija) **~~kiekvienų metų pradžioje~~** **2 kartus per metus** Savivaldybės **~~tinklapyje~~** **interneto svetainėje** www.pasvalys.lt **~~skelbia~~ atnaujina** kvietimą teikti paraiškas dėl premijų skyrimo.

10. Paraiška turi būti užpildyta taip, kaip nurodyta **Aprašo** 1 priede.

11. Už paraiškoje pateiktų duomenų teisingumą atsako paraišką pateikęs pareiškėjas.

12. Paraiškos premijai gauti (**Aprašo** 1 priedas) priimamos nuo sausio 1 d. iki einamųjų metų gruodžio 31 d. **~~Pasvalio rajono savivaldybės administracijos bendrojo skyriaus „Vieno langelio“ kabinete, adresu Vytauto Didžiojo a. 1, Pasvalys, 1 aukštas, 100 kabinetas~~**:

12.1. pasirašytos parašu pristatant tiesiogiai **adresu Vytauto Didžiojo a. 1, LT-39143 Pasvalys, Savivaldybės administracijos 101 kab.**;

12.2. pasirašytos elektroniniu parašu, siunčiant el. paštu dokumentai@pasvalys.lt;

12.3. pasirašytos ir skenuotos arba fotografuotos, siunčiant el. paštu dokumentai@pasvalys.lt.

13. Kartu su paraiška pateikiami pasiekimus įrodantys dokumentai (diplomai, pažymos, išrašai, **~~renginio ar~~** konkurso **ar festivalio** nuostatai ir kita).

**III SKYRIUS**

**PREMIJŲ SKYRIMO TVARKA, DYDŽIAI IR MOKĖJIMAS**

14. Premijos už pasiektus aukštus rezultatus meno ir kultūros srityje gali būti skiriamos:

14.1. už laimėtas prizines vietas nacionalinių kultūros ir meno organizacijų, įstaigų rengiamuose konkursuose bei **~~projektuose~~** **festivaliuose**;

14.2. už laimėtas prizines vietas tarptautiniuose Europos ir pasaulio lygmens konkursuose, festivaliuose;

14.3. parodose, kurių nuostatuose numatyta, kad eksponuojami darbai vertinami ir bus skiriami apdovanojimai~~.~~ **;**

**14.4. už valstybinių ar kitų įstaigų ar organizacijų įsteigtus apdovanojimus.**

15. Kultūros taryba gautas paraiškas **~~paprastai~~** svarsto vieną kartą per metus.

16. Kultūros taryba, įvertinusi gautas paraiškas, teikia Savivaldybės administracijos direktoriui motyvuotą siūlymą skirti/neskirti premiją kultūros ir meno kūrėjui.

17. Kultūros taryba įvertinusi paraišką, gali nustatyti 10 dienų terminą paraiškos trūkumams pašalinti. Apie tokį Kultūros tarybos **~~protokolinį~~** sprendimą Kultūros tarybos sekretorius per 2 dienas informuoja pareiškėją.

18. Kultūros taryba **~~protokoliniu~~** sprendimu neteikia siūlymo skirti/neskirti premiją kultūros ir meno kūrėjui, jeigu per tvarkos aprašo 17 punkte numatytą terminą paraiškos teikėjas nepašalina paraiškos trūkumų. Apie tokį **~~protokolinį~~** Kultūros tarybos sprendimą Kultūros tarybos sekretorius per 2 darbo dienas informuoja pareiškėją.

19. Premija skiriama atsižvelgiant į Kultūros tarybos motyvuotą siūlymą, Savivaldybės administracijos direktoriaus įsakymu.

20. Nustatomi šie maksimalūs premijų dydžiai:

20.1. Kolektyvams **ir jų vadovams~~, turintiems daugiau nei 16 narių~~:**

|  |  |
| --- | --- |
| Konkurso **ar festivalio** pavadinimas | Laimėta vieta ir skiriamos piniginės premijos dydis (eurais) |
| **Grand Prix** | **I vieta (arba laureatas)** | **II vieta** | **III vieta** | **Diplomantas** |
| **Tarptautinis ~~konkursas~~** | **~~1 000~~** **1500** | **~~800~~ 1200** | **~~600~~ 800** | **~~400~~ 600** | **~~300~~ 600** |
| **Nacionalinis ~~konkursas~~** | **~~800~~ 1200** | **~~600~~ 1000** | **~~400~~ 800** | **~~300~~ 600** | **~~200~~ 600** |

**~~20.2. Kolektyvams, turintiems 5–16 narių (imtinai):~~**

|  |  |
| --- | --- |
| **~~Konkurso pavadinimas~~** | **~~Laimėta vieta ir skiriamos piniginės premijos dydis (eurais)~~** |
| **~~Grand Prix~~** | **~~I vieta (arba laureatas)~~** | **~~II vieta~~** | **~~III vieta~~** | **~~Diplomantas~~** |
| **~~Tarptautinis konkursas~~** | **~~800~~** | **~~600~~** | **~~500~~** | **~~400~~** | **~~300~~** |
| **~~Nacionalinis konkursas~~** | **~~600~~** | **~~500~~** | **~~400~~** | **~~300~~** | **~~200~~** |

20**.~~3~~ 2**. **~~Kolektyvams iki 4 asmenų ir~~** Individualiems atlikėjams **ir jų vadovams**:

|  |  |
| --- | --- |
| Konkurso **ar festivalio** pavadinimas | Laimėta vieta ir skiriamos piniginės premijos dydis (eurais) |
| **Grand Prix** | **I vieta (arba laureatas)** | **II vieta** | **III vieta** | **Diplomantas** |
| **Tarptautinis ~~konkursas~~** | **~~600~~ 1000** | **~~500~~ 800** | **~~400~~ 600** | **~~300~~ 400** | **~~200~~ 400** |
| **Nacionalinis ~~konkursas~~** | **~~500~~ 800** | **~~400~~ 600** | **~~300~~ 500** | **~~200~~ 400** | **~~100~~ 400** |

20.**~~4~~3**. **~~Lietuvos nacionalinio kultūros centro bei Lietuvos Respublikos kultūros ministerijos~~** **Valstybinių ar kitų įstaigų** **ar organizacijų** įsteigtų apdovanojimų nominantams – 1 000 Eur.

21. Kultūros taryba, atsižvelgdama į einamųjų metų biudžetą, turi teisę proporcingai koreguoti visas nustatytas premijų sumas, nurodytas 20 punkte.

22. Premijos, nurodytos Aprašo 20.1**.~~–20.2~~**punkt**~~uos~~e** ~~–~~ skiriamos kolektyv**~~o~~ui** **arba jo** vadovui.

23. Premijos nurodytos Aprašo 20.**~~3~~2.** punkte, skiriamos taip – 70 procentų sumos skiriama vadovui, 30 procentų sumos – atlikėj**~~ams~~ui**.

24. Jeigu kolektyvas ar atlikėjas tais pačiais metais dalyvauja keliuose konkursuose **ar festivaliuose** ir pasiekia rezultatų, suteikiančių teisę gauti premiją, tai premija skiriama už **~~geriausią~~ aukščiausią** tais metais pasiektą rezultatą.

25. Premija už pasiektus aukštus rezultatus kultūros ir meno srityje skiriama neatsižvelgiant į kitas gautas premijas**~~, išskyrus gautas pinigines premijas už Aprašo 20.4 punkte nurodytus laimėjimus~~.**

26. Premijos meno ir kultūros kūrėjams pervedamos į nurodytą atsiskaitomąją sąskaitą banke. Jei skatinamas nepilnametis fizinis asmuo ir jam skiriama premija, ji pervedama į jo asmeninę sąskaitą arba į nepilnamečio fizinio asmens tėvų/globėjų sąskaitą banke.

**27.** **Kultūros tarybos nariams nesutarus dėl paraiškos teikėjo apdovanojimo Aprašo 20 punkte nurodytais premijų dydžiais, Kultūros taryba pasilieka teisę atskirai spręsti dėl premijos dydžio, atsižvelgdama į einamųjų metų biudžetą.**

**IV SKYRIUS**

**BAIGIAMOSIOS NUOSTATOS**

**~~27~~28**. Informacija apie skirtas premijas skelbiama Savivaldybės interneto svetainėje. Už informacijos skelbimą atsakingas Administracijos kultūros sritį koordinuojantis specialistas.

**~~28~~29**. Aprašas gali būti keičiamas ar pripažįstamas netekusiu galios Savivaldybės tarybos sprendimu.

**~~29~~30**. Kilę ginčai sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės premijų skyrimo

kultūros ir meno sričių atstovams tvarkos

aprašo

1 priedas

**PARAIŠKA PREMIJAI UŽ PASIEKTUS AUKŠTUS REZULTATUS KULTŪROS IR MENO SRITYJE GAUTI**

20\_\_\_\_m.\_\_\_\_\_\_\_\_\_\_\_\_\_\_\_\_ mėn. \_\_\_\_\_ d.

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.6. Premijos gavėjo (gavėjų) banko rekvizitai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.7. kolektyvo narių skaičius, vienetais (individualiems atlikėjams pildyti nereikia)\_\_\_\_\_\_\_\_\_\_**

**3. KANDIDATO (-Ų) PASIEKTI LAIMĖJIMAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITA INFORMACIJA, REIKŠMINGA KANDIDATO (-Ų) LAIMĖJIMUI PAGRĮSTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. PRIDEDAMI DOKUMENTAI:**

5.1. dokumentai, kurie patvirtina pasiekimus, laimėtą prizinę vietą (išvardyti):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.2. konkurso **ar festivalio** nuostatai (jei dalyvaujama konkurse **ar festivalyje**):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.3. kiti dokumentai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraišką teikiančio asmens parašas vardas, pavardė